

Na osnovu Uredbe o prodaji i davanju u zakup stvari u državnoj imovini („Sl.list CG“ 44/10), Odluke o raspisivanju javnog poziva Odbora direktora Društva broj 3110 od 20.04.2021.godine, raspisuje se

**JAVNI POZIV BROJ 13/21**

**za davanje u zakup prodajnih mjesta prikupljanjem ponuda**

Predmet javnog poziva je davanje u zakup slobodnih prodajnih mjesta prikupljanjem ponuda i to:

**TRŽNI CENTAR “POBREŽJE” I SPRAT:**

1. **Poslovni prostori:** sektor AS 1, broj 3, površina: 20,18m², sektor AS1 broj 6, površina 15,41m².

Početna cijena zakupa iznosi **32,40€/m² (bez uračunatog PDV-a),** na mjesečnom nivou.

1. **Poslovni prostor**: sektor C broj 6, površine 29,14m².

Početna cijena zakupa iznosi **21,60 eura/m² (bez uračunatog PDV-a),** na mjesečnom nivou.

1. **Tezga za prodaju robe široke potrošnje – površine 5m²:** sektor A3 broj 1.

Početna cijena zakupa iznosi **43,20 eura/m² (bez uračunatog PDV-a),** na mjesečnom nivou.

1. **Tezga za prodaju robe široke potrošnje-prodajno mjesto površine 5m²:** sektor E broj 1.

Početna cijena zakupa iznosi **43,20** **eura/m²(bez uračunatog PDV-a),** na mjesečnom nivou.

1. **Tezga za prodaju robe široke potrošnje – površine 4m²:** sektor C1 broj 1, sektor C1 broj 2, sektor C1 broj 3. Početna cijena zakupa iznosi **46,80€/m²(bez uračunatog PDV-a),** na mjesečnom nivou.

**TRŽNICA “FORUM”**

1. **Poslovni prostor  namijenjen za prodaju mesa, opremljena u skladu sa HACCP standardom. (prodaja svježeg mesa) –** površine 31,18m.Početna cijena zakupa iznosi **18€/m²(bez uračunatog PDV-a**), na mjesečnom nivou.
2. **Prodajno mjesto u sektoru ribe (prodaja ribe iz akvarijuma) -** površine 2,50m², brojevi 1 i 2.

Početna cijena zakupa iznosi **45€/m²(bez uračunatog PDV-a),** na mjesečnom nivou.

U početnu cijenu zakupa nije uračunat PDV. Početna cijena se odnosi na mjesečni zakup po m² prodajnog mjesta. U cijenu zakupa nijesu uračunati zavisni troškovi (električna energija, voda i dr.).

Davanje u zakup se vrši na određeno vrijeme, do 31.12.2022.godine, uz mogućnost produženja na 12 mjeseci, na način i pod uslovima definisanim ugovorom, a najduže 5 godina. Zakupnina se plaća mjesečno.

1. **Obaveza učesnika postupka**

Ponuda treba da sadrži:

* Tačan naziv, adresu ponuđača i broj telefona
* Oznaku prodajnog mjesta (naziv pijačnog objekta, sektor i broj tezge, prodajnog mjesta, poslovnog prostora)
* Ponuđenu cijenu izraženu u eurima/m² bez PDV-a, na mjesečnom nivou
* Broj žiro računa za vraćanje depozita
* Pečat i potpis ovlašćenog lica za pravna lica, odnosno potpis za fizička lica.

**Napomena: Ponuda mora biti dostavljena u štampanoj formi.**

Učesnici postupka su dužni da kao garanciju učešća dostave dokaz o uplaćenom depozitu na žiro račun „Tržnice i pijace“ d.o.o. Podgorica, **broj 535-20701-56 PRVA BANKA** **, uz napomenu da se uplata vrši na ime „depozit za učešće po javnom pozivu 13/21“.**Depozit se uplaćuje u sledećim iznosima: za ponudu koja se odnosi na tezge ili prodajna mjesta 100€ ; za poslovne prostore 200€.

Prvorangiranom ponuđaču iznos uplaćenog depozita će biti uračunat u mjesečni iznos zakupa.

Učesnici postupka su dužni uz ponudu dostaviti lične podatke za:

* **Fizička lica:** ime i prezime, adresa stanovanja, matični broj, broj lične karte ili pasoša,
* **Pravna lica i preduzetnike:** naziv i sjedište, potvrda o registraciji iz Centralnog registra Privrednog suda za domaća, odnosno dokaz o registraciji nadležnog organa matične države stranog ponuđača za strana lica, PIB i PDV.

Pravo učestvovanja po javnom pozivu nemaju ponuđači koji imaju neizmirene obaveze po osnovu ugovora o zakupu, prema ovom privrednom društvu.

Sva priložena dokumentacija dostavlja se u original ili ovjerenoj kopiji.

Pojedinačna ponuda se može odnositi samo na jedno prodajno mjesto. Za konkretno prodajno mjesto isto lice može podnijeti samo jednu ponudu ili će se u suprotnom uzeti u obzir ponuda sa najvećom ponuđenom cijenom. Istim ponuđačem se smatra i pravno lice, ukoliko je osnivač ili Izvršni direktor u pravnom licu, kao fizičko lice dostavilo ponudu.

Neblagovremene, nepotpune i neuredne ponude neće se razmatrati.

1. **Kriterijum za izbor najpovoljnije ponude**

Ponuđena cijena …….........................................................................................................................................100 bodova

U slučaju da se dostave dvije ili više ponuda sa istom cijenom prednost ima ponuda koja je prva protokolisana (zavedena na arhivi).

Ukoliko prvorangirani ponuđač odustane, u obavezi je da dostavi izjavu o odustajanju ovjerenu kod notara, u kom slučaju nema pravo na povraćaj depozita, a ugovor se zaključuje sa  drugorangiranim ponuđačem. Ukoliko drugorangirani ponuđač odustane, Javni poziv će se smatrati neuspjelim za konkretno prodajno mjesto.Učesnicima postupka koji nijesu uspjeli u postupku po javnom pozivu izvršiće se povraćaj uplaćenog depozita u roku od 30 (trideset) dana od dana sprovedenog postupka.

1. **Vrijeme i mjesto podnošenja ponuda**

Učesnici postupka dostavljaju ponude svakog radnog dana od 08.00 do 14.30 časova, zaključno sa 23.11.2021.godine do 10.00 časova, neposrednom predajom na arhivi „Tržnice i pijace“ d.o.o. Podgorica, u ul.Oktobarske revolucije 124, uz obavezno poštovanje mjera za sprječavanje unošenja u zemlju, suzbijanje i sprječavanje prenošenja novog koronavirusa.

Ponude se predaju u zatvorenim kovertama sa naznakom „Za prikupljanje ponuda po javnom pozivu broj 13/21 – ne otvarati”. Na koverti treba da stoje osnovni podaci o ponuđaču (ime i prezime/naziv i adresa/sjedište ponuđača).

1. **Vrijeme i mjesto javnog otvaranja ponuda**

Javno otvaranje ponuda će se održati u upravnoj zgradi „Tržnice i pijace“ d.o.o. Podgorica, ulica  Oktobarske revolucije broj 124. Otvaranje ponuda za prodajna mjesta sprovešće se dana 23.11.2021.godine u 10.05h. Otvaranju ponuda mogu prisustvovati učesnici postupka ili ovlašćeni predstavnici.

Napomena: Usljed aktuelnih epidemioloških mjera u suzbijanju pandemije COVID 19, broj prisutnih učesnika u sprovođenju postupka otvaranja ponuda ograničen je prostornim kapacitetima na način da se obezbijedi mjera održavanja fizičke distance od najmanje dva metra (najviše do 10 učesnika) uz obavezu nošenja maski.

1. **Rok za donošenje odluke i zaključenje ugovora**

Učesnici postupka biće obaviješteni o ishodu istog najkasnije u roku od 3 (tri) radna dana od dana otvaranja ponuda. Sa najpovoljnijim ponuđačem zaključiće se ugovor o zakupu na određeno vrijeme, u roku od 8 (osam) dana od dana dostavljanja Odluke. Prilikom zaključenja ugovora o zakupu, ponuđač sa najpovoljnijom ponudom je u obavezi da uplati depozit u visini jedne mjesečne zakupnine. Ukoliko najpovoljniji ponuđač ne zaključi ugovor o zakupu i ne uplati depozit u visini jedne mjesečne zakupnine, u predviđenom roku, gubi pravo na zakup prodajnog mjesta i povraćaj depozita uplaćenog prilikom predaje ponude.

Najpovoljniji ponuđač koji nije registrovan za obavljanje odgovarajućih djelatnosti kod nadležnog organa u obavezi je to učini u roku od 30 dana od dana zaključenja ugovora i dokaz o registraciji dostavi nadležnoj službi Društva, u suprotnom ugovor o zakupu zaključen sa tim ponuđačem će se smatrati raskinutim bez prava na povrat uplaćenog depozita.

**Napomena:**Bliža obavještenja po osnovu javnog poziva mogu se dobiti na broj telefona: 020 625 424 ili putem e-maila: pijacepg@t-com.me svakog radnog dana u periodu od 08.00-14.00 časova. Ponuđači koji su zainteresovani za obilazak prodajnih mjesta na pijačnim objektima mogu da zakažu termin na navedeni broj telefona.